ประกาศการรถไฟแห่งประเทศไทยเรื่อง การออกพันธบัตรการรถไฟแห่งประเทศไทยพ.ศ. ๒๕๖๓ ครั้งที่ ๖[๑] อาศัยอำนาจตามความในมาตรา ๙ (๕) และมาตรา ๓๙(๔) แห่งพระราชบัญญัติการรถไฟแห่งประเทศไทย พ.ศ.๒๔๙๔ ซึ่งแก้ไขเพิ่มเติมโดยพระราชบัญญัติการรถไฟแห่งประเทศไทย (ฉบับที่ ๖) พ.ศ. ๒๕๓๕ และ (ฉบับที่ ๗) พ.ศ. ๒๕๔๓ โดยความเห็นชอบของคณะรัฐมนตรีผู้ว่าการรถไฟแห่งประเทศไทย จึงขอประกาศให้ทราบว่าข้อ๑ การรถไฟแห่งประเทศไทยจะกู้ยืมเงินโดยวิธีออกจำหน่ายพันธบัตรข้อ ๒ พันธบัตรนี้มีชื่อเรียกว่า พันธบัตรการรถไฟแห่งประเทศไทยพ.ศ. ๒๕๖๓ ครั้งที่ ๖ข้อ ๓ พันธบัตรนี้ กระทรวงการคลังเป็นผู้ค้ำประกันเงินต้นและดอกเบี้ยข้อ ๔ ธนาคารแห่งประเทศไทยทำหน้าที่เป็นนายทะเบียนและตัวแทนการจ่ายเงินพันธบัตรและจัดการอื่น ๆ ที่จำเป็นเพื่อประโยชน์ในการนี้ข้อ ๕ บริษัท ศูนย์รับฝากหลักทรัพย์ (ประเทศไทย) จำกัดเป็นผู้รับฝากพันธบัตรประเภทไร้ใบตราสารข้อ ๖ การรถไฟแห่งประเทศไทยมอบหมายให้ ธนาคาร ซีไอเอ็มบีไทย จำกัด (มหาชน) เป็นตัวแทนจำหน่าย มีหน้าที่จัดจำหน่ายพันธบัตรตามสัญญาซื้อขายพันธบัตรการรถไฟแห่งประเทศไทย พ.ศ. ๒๕๖๓ ครั้งที่ ๖ และจัดการอื่น ๆ ที่จำเป็นเพื่อประโยชน์ในการนี้ข้อ ๗ พันธบัตรนี้เป็นพันธบัตรชนิดระบุชื่อผู้ถือข้อ ๘ พันธบัตรนี้มีมูลค่าที่ออกเป็นจำนวนรวม ๕,๑๐๐,๐๐๐,๐๐๐.-บาท (ห้าพันหนึ่งร้อยล้านบาทถ้วน)แบ่งออกเป็นจำนวน ๕,๑๐๐,๐๐๐ หน่วย (ห้าล้านหนึ่งแสนหน่วย)โดยมีมูลค่าหน่วยละ ๑,๐๐๐.- บาท (หนึ่งพันบาทถ้วน)ข้อ ๙ พันธบัตรนี้มีอายุ ๑๐ ปี นับแต่วันที่ออกพันธบัตรข้อ ๑๐ วันออกพันธบัตรคือวันที่ ๑๗ มิถุนายน ๒๕๖๓ข้อ ๑๑ พันธบัตรนี้มีอัตราดอกเบี้ยคงที่ร้อยละ ๑.๖๒ต่อปี คำนวณจากมูลค่าของพันธบัตร โดยเริ่มจากวันออกพันธบัตรถึงวันก่อนวันไถ่ถอนพันธบัตรการคำนวณดอกเบี้ยใช้หลักเกณฑ์หนึ่งปีมี ๓๖๕ วัน และนับวันตามจำนวนวันที่เกิดขึ้นจริงเศษของหนึ่งสตางค์ให้ปัดทิ้งข้อ๑๒ พันธบัตรนี้มีกำหนดการจ่ายดอกเบี้ยดังนี้๑๒.๑ดอกเบี้ยงวดแรกจ่ายในวันที่ ๑๗ ธันวาคม ๒๕๖๓๑๒.๒ ดอกเบี้ยงวดต่อไปจ่ายทุก ๆ ๖ เดือน ในวันที่๑๗ มิถุนายน และวันที่ ๑๗ ธันวาคม ของทุกปี ตลอดอายุของพันธบัตร๑๒.๓ดอกเบี้ยงวดสุดท้ายจ่าย ณ วันไถ่ถอนพันธบัตร๑๒.๔ ถ้าวันครบกำหนดจ่ายดอกเบี้ยดังที่ระบุในข้อ๑๒.๑ และ ๑๒.๒ ตรงกับวันหยุดทำการของธนาคารแห่งประเทศไทยให้เลื่อนไปจ่ายในวันเปิดทำการถัดไป โดยไม่นับวันหยุดตามประกาศธนาคารแห่งประเทศไทยดังกล่าวเข้าร่วมเพื่อคำนวณดอกเบี้ยในงวดที่ถึงกำหนดจ่ายดอกเบี้ยยกเว้นการจ่ายดอกเบี้ยงวดสุดท้ายให้คำนวณดอกเบี้ยจนถึงวันก่อนวันไถ่ถอนพันธบัตรที่เลื่อนออกไปข้อ ๑๓ ธนาคารแห่งประเทศไทย จะจ่ายดอกเบี้ยของพันธบัตรในแต่ละงวดให้กับผู้ถือกรรมสิทธิ์ โดยพันธบัตรแบบมีใบตราสารจะจ่ายตามรายชื่อทางทะเบียนของธนาคารแห่งประเทศไทย สำหรับพันธบัตรแบบไร้ใบตราสารจะจ่ายตามรายชื่อที่ได้รับแจ้งจากบริษัทศูนย์รับฝากหลักทรัพย์ (ประเทศไทย) จำกัด ซึ่งเป็นรายชื่อ ณ สิ้นวันทำการสุดท้ายก่อนวันปิดสมุดทะเบียนเพื่อจ่ายดอกเบี้ยตามที่ธนาคารแห่งประเทศไทยประกาศกำหนดข้อ ๑๔ วันไถ่ถอนพันธบัตรคือวันที่ ๑๗ มิถุนายน ๒๕๗๓เป็นการไถ่ถอนครั้งเดียวเต็มตามจำนวนที่ออก และจะไม่มีการไถ่ถอนก่อนกำหนด หากวันดังกล่าวตรงกับวันหยุดทำการของธนาคารแห่งประเทศไทยให้เลื่อนวันไถ่ถอนพันธบัตรเป็นวันเปิดทำการถัดไป โดยการจ่ายคืนเงินต้นพันธบัตรแบบมีใบตราสารจะจ่ายให้แก่ผู้ถือกรรมสิทธิ์ตามรายชื่อทางทะเบียนของธนาคารแห่งประเทศไทยสำหรับพันธบัตรแบบไร้ใบตราสารจะจ่ายตามรายชื่อที่ได้รับแจ้งจากบริษัทศูนย์รับฝากหลักทรัพย์(ประเทศไทย) จำกัด ซึ่งเป็นรายชื่อ ณ สิ้นวันทำการสุดท้ายก่อนวันปิดสมุดทะเบียนเพื่อจ่ายคืนเงินต้นตามที่ธนาคารแห่งประเทศไทยประกาศกำหนดทั้งนี้ ผู้ถือกรรมสิทธิ์ในพันธบัตรแบบมีใบตราสารไม่ต้องนำใบพันธบัตรมาเวนคืนให้แก่ธนาคารแห่งประเทศไทย ยกเว้นกรณีมีข้อสงสัย ธนาคารแห่งประเทศไทยมีสิทธิขอตรวจสอบและขอเวนคืนใบพันธบัตรจากผู้ถือกรรมสิทธิ์ไม่ว่ารายใดๆ ได้ข้อ ๑๕ ธนาคารแห่งประเทศไทยจะนำฝากพันธบัตรแบบไร้ใบตราสารเข้าบัญชีผู้ถือกรรมสิทธิ์พันธบัตรที่บริษัท ศูนย์รับฝากหลักทรัพย์(ประเทศไทย) จำกัด หรือออกเป็นใบตราสารเพื่อมอบให้ผู้ถือกรรมสิทธิ์ภายใน ๑๕ วันทำการนับตั้งแต่วันออกพันธบัตร ทั้งนี้ เป็นไปตามที่ผู้ถือกรรมสิทธิ์ได้แจ้งความประสงค์ไว้ข้อ ๑๖ กรรมสิทธิ์ในพันธบัตรนี้ ให้ถือตามการจดทะเบียนที่ธนาคารแห่งประเทศไทยหรือตามรายชื่อที่ธนาคารแห่งประเทศไทยได้รับแจ้งจากบริษัทศูนย์รับฝากหลักทรัพย์ (ประเทศไทย) จำกัด แล้วแต่กรณีข้อ ๑๗ กรณีที่มีการออกใบพันธบัตร มิให้ถือว่าฉบับใดสมบูรณ์เว้นแต่พนักงานธนาคา แห่งประเทศไทย ซึ่งผู้ว่าการรถไฟแห่งประเทศไทยได้แต่งตั้งขึ้นโดยประกาศในราชกิจจานุเบกษาได้ลงลายมือชื่อกำกับในพันธบัตรฉบับนั้นแล้วข้อ ๑๘ การโอนกรรมสิทธิ์หรือการใช้พันธบัตรเป็นหลักประกันกรณีพันธบัตรแบบมีใบตราสารให้ถือปฏิบัติตามระเบียบและพิธีปฏิบัติของธนาคารแห่งประเทศไทยสำหรับพันธบัตรแบบไร้ใบตราสารให้ถือปฏิบัติตามระเบียบและพิธีปฏิบัติของบริษัทศูนย์รับฝากหลักทรัพย์ (ประเทศไทย) จำกัด ทั้งนี้ ไม่สามารถกระทำได้ตั้งแต่วันปิดสมุดทะเบียนเพื่อจ่ายคืนเงินต้นตามที่ธนาคารแห่งประเทศไทยประกาศกำหนดข้อ ๑๙ พันธบัตรนี้จำหน่ายแก่บุคคลธรรมดา นิติบุคคลกองทุนสำรองเลี้ยงชีพ และกองทุนต่างชาติ โดยไม่จำกัดประเภทบุคคลและสัญชาติประกาศ ณวันที่ ๑๕ มิถุนายน พ.ศ. ๒๕๖๓นิรุฒ มณีพันธ์ผู้ว่าการรถไฟแห่งประเทศไทยอัมพิกา/จัดทำ๑ กันยายน๒๕๖๓สุภาทิพย์/ตรวจ๑๐กันยายน ๒๕๖๓[๑] ราชกิจจานุเบกษาเล่ม ๑๓๗/ตอนพิเศษ ๑๘๗ ง/หน้า ๑๒/๑๗ สิงหาคม ๒๕๖๓